|  |  |
| --- | --- |
| **JORD OG VAND** | Region Nordjylland |
| Emne: **Instruks for fastlæggelse af omfanget af en indledende undersøgelse på ’nabo til’-lokaliteter** | Nr.: **04-53-41**  |
| Revision: **0**  |
| Udarb. af: **AG** | Godk. af: **AMH**  | Dato: **02.07.2021**  |

Denne instruks beskriver, hvordan vi fastlægger omfanget af en indledende undersøgelse på en lokalitet, hvor en kildegrund grænser op til boliger.

I daglig tale kaldes lokaliteterne ’nabo til tankstationer’, ’nabo til metal’, ’nabo til klorerede’ osv.

Der er som udgangspunkt ikke boligindsats på kildegrunden. Men kildegrunden skal undersøges, fordi en evt. forurening her kan udgøre en risiko for de omkringliggende boliger på naboejendomme.

**Kildegrunden skal undersøges ud fra følgende koncept:**

* Alle kilder på kildegrunden undersøges som udgangspunkt.
* Dog undersøges fyringsolietanke kun, hvis de ligger i skellet til en naboejendom med bolig.
* Som udgangspunkt udtages der ikke overfladeprøver.
* Boringer placeres så en evt. forurening afgrænses ift. naboejendomme med boliger.
* Der skal udføres min. 3 filtersatte boringer, hvis GV-strømningsretningen ikke er kendt på forhånd.
* Det endelige undersøgelsesomfang vil afhænge af, hvilke undersøgelser der evt. tidligere er lavet på kildegrunden.
* Naboejendommene undersøges som udgangspunkt ikke ved den indledende undersøgelse.